**ПРОТОКОЛ № 2**

**по чл. 68, ал. 10 от Закона за обществените поръчки (ЗОП) от дейността на комисия, назначена със Заповед № РД 52-85/05.11.2015 г. на възложителя, за провеждане на ограничена процедура за възлагане на обществена поръчка с предмет: „Изготвяне на нова цифрова цветна ортофото карта на страната“.**

Днес, 12.01.2016 г., Комисия, определена със Заповед № РД 52-85/05.11.2015 г. на възложителя /наричана по-нататък „Комисията“/, за провеждане на ограничена процедура за възлагане на обществена поръчка с предмет: „Изготвяне на нова цифрова цветна ортофото карта на страната“ в състав, както следва:

 ПРЕДСЕДАТЕЛ: Георги Стоянов – главен секретар на МЗХ;

 СЕКРЕТАР: Росица Апостолова – държавен експерт в дирекция „ОП”;

 И ЧЛЕНОВЕ:

 1. Николай Маринов – директор на Главна дирекция ЗРП;

 2. Стилиян Митев – директор на дирекция ПОК;

 3. Люба Илиева – държавен експерт в Главна дирекция ЗРП;

4. Антоанета Делева – държавен експерт в дирекция ПОК;

5. Кристина Гиздавкова – началник на отдел в дирекция „Сигурност“;

се събра на закрито заседание в 14.00 ч., стая 241 на МЗХ, за да продължи работата си по цитираната заповед.

Комисията започна своята работа по разглеждане на представените от кандидатите допълнително документи за отстраняване на посочените в Протокол 1 от работата на Комисията, несъответствия, липси и констатации. Същият е изпратен на кандидатите с писмо № 91-3213/14.12.2015 г. от председателя на комисията и публикуван в Профила на купувача на Възложителя на 14.12.2015 г.

Комисията констатира, че в срока - до края на работния ден на 21.12.2015 г., в запечатани пликове на адрес: гр. София 1040, бул. „Христо Ботев” № 55, МЗХ, гише „Обществени поръчки” са постъпили допълнителни документи със съответните входящи номера от следните кандидати:

|  |  |
| --- | --- |
| 1. КОНСОРЦИУМ „MGGP АД, MGGP AERO ООД, ГЕОХАЙД ООД, ГЕОБУЛ ООД ДЗЗД“ | Вх. № 10680/21.12.2015 г., 15:20 ч. |
| 2. ОБЕДИНЕНИЕ „ГЕОРЕАЛ – ГЕОКОНСУЛТ“ | Вх. № 10678/21.12.2015 г., 13:50 ч. |
| 3. КОНСОРЦИУМ „ГЕОМАП СКАН“; | Вх. № 10676/18.12.2015 г., 16:00 ч. |
| 4. ОБЕДИНЕНИЕ „ЕВРО МАП 2015“ ДЗЗД | Вх. № 10679/21.12.2015 г., 15:05 ч. |

Документите, свързвани с извършване на проучване по ЗЗКИ са представени в запечатани пликове на адрес: гр. София 1040, бул. „Христо Ботев” № 55, МЗХ, Дирекция „Сигурност”.

**РАЗГЛЕЖДАНЕ НА ПРЕДСТАВЕНИТЕ ДОПЪЛНИТЕЛНИ ДОКУМЕНТИ, ПОСТЪПИЛИ НА ГИШЕ „ОБЩЕСТВЕНИ ПОРЪЧКИ”** **ЗА ОТСТРАНЯВАНЕ НА ПОСОЧЕНИТЕ В ПРОТОКОЛ 1 НЕСЪОТВЕТСТВИЯ, ЛИПСИ И КОНСТАТАЦИИ НА КОМИСИЯТА**

След като разгледа и подробно се запозна с постъпилите допълнително документи, Комисията установи следното:

***Резултати от разглеждането на допълнително постъпилите документи от кандидата Консорциум „MGGP АД, MGGP AERO ООД, ГЕОХАЙД ООД, ГЕОБУЛ ООД“ ДЗЗД***

Кандидатът е предоставил следните документи:

1. Декларация по 47, ал. 9 във връзка с чл.47, ал.1, т.1, букви „а“ до „е“, ал.2, т.5 и ал.5, т.1 и чл.47, ал.1, т.2, т.3 и т.4, ал.2, т.1 и ал.5, т.2 от ЗОП за водещия партньор в обединението MGGP АД*,* подписана от лицата, които го представляват.

2. Оригинал на списък на ключовите експерти /Приложение № 17 от документацията/, както и попълнени декларации по чл. 51а от ЗОП за ангажираност на експертите, за които комисията е констатирала несъответствия в Протокол 1.

3. Заверено копие на валидно свидетелство за български авиационен оператор (САО), което отговаря на изискванията на възложителя.

4. В дирекция „Сигурност“ са представени изисканите допълнително документи във връзка с проучването по ЗЗКИ, които възложителят ще изпрати до компетентните органи.

***Резултати от разглеждането на допълнително постъпилите документи от кандидата Обединение „Геореал – Геоконсулт“***

При отваряне на плика с допълнително представените документи с вх. № 10678/21.12.2015 г., комисията констатира, че в него се съдържат два отделни, запечатани, непрозрачни плика, като на единия е записано, че е за дирекция „Обществени поръчки“, а на другия за дирекция „Сигурност“. Комисията предаде запечатания плик на члена на комисията от дирекция „Сигурност“, за да може съдържанието на документите да се разгледат по надлежния ред и възложителят да ги изпрати до компетентните органи, във връзка с проучване по ЗЗКИ.

В другият плик, кандидатът е предоставил следните документи:

1. Заявление за участие /Приложение № 11 от документацията/ на български език.

2. Списък на документите за участие и информация съдържаща се в Заявлението, подписан от представляващия обединението /Приложение № 1 от документацията/.

3. Оригинал на „Представяне на кандидата”, подписано от представляващия обединението.

4. Декларация, в която е посочено лицето, което ще представлява обединението.

5. Оригинал на декларация по чл. 47, ал. 9 във връзка с чл.47, ал.1, т.1, букви „а“ до „е“, ал.2, т.5 и ал.5, т.1 и чл.47, ал.1, т.2, т.3 и т.4, ал.2, т.1 и ал.5, т.2 от ЗОП от лицето, което представлява „Геореал“ ООД.

6. Оригинал на декларация по чл. 56, ал. 1, т. 6 от ЗОП от лицето, което представлява „Геореал“ ООД.

7. Оригинал на декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици от лицето, което представлява „Геореал“ ООД.

8. Оригинал на декларация по чл.56, ал.1, т.12 от ЗОП от лицето, което представлява „Геореал“ ООД.

9. Оригинал на списък на услугите, които са еднакви или сходни с предмета на обществената поръчка, изпълнени през последните 5 /пет/ години, считано от датата на подаване на заявлението, с посочване на предмет на изпълнената услуга и кратко описание, крайна дата на изпълнение, получател на услугата.

10. Попълнен оригинал на списък на ключовите експерти /приложение № 17 от документацията/, декларации по чл. 51a от ЗОП за ангажираност на всички експерти, посочени в този списък /приложение № 18 от документацията/ и копия на лицензи за правоспособност по ЗКИР на техническите лица.

11. Описание на техническото оборудване, което ще бъде използвано за изпълнение на услугата, подписано от Мартин Вондрачек.

***Резултати от разглеждането на допълнително постъпилите документи от кандидата КОНСОРЦИУМ „ГЕОМАП СКАН“***

Кандидатът е предоставил следните документи:

1. Попълнени декларации по чл. 51а от ЗОП в оригинал за ангажираност на експертите /Приложение № 18 от документацията/.

2. В дирекция „Сигурност“ са представени допълнително документи във връзка с проучването по ЗЗКИ, които възложителя ще изпрати до компетентните органи.

***Резултати от разглеждането на допълнително постъпилите документи от кандидата ОБЕДИНЕНИЕ „ЕВРО МАП 2015“ ДЗЗД***

Кандидатът е предоставил следните документи:

1. Еквивалентно свидетелство за български авиационен оператор (САО) в срок на валидност и с вписани изисканите от възложителя дейности.

2. Доказателства, че при изпълнението на поръчката, кандидата ще има на разположение ресурсите на третите лица, относими към представеното ново еквивалентно свидетелство за български авиационен оператор (САО).

3. В дирекция „Сигурност“ са представени допълнително документи във връзка с проучването по ЗЗКИ, които възложителя ще изпрати до компетентните органи.

На основание чл. 51, ал. 3 от ЗОП, 96 от ЗЗКИ, чл. 168 и чл. 170 от ППЗЗКИ, във връзка с т. 3.1.10., б.“д“ от Указанията за провеждане на ограничената процедура и Раздел III.2.3., т. 1 от Обявлението за обществената поръчка, Удостоверение за сигурност, разрешението за достъп до класифицирана информация или потвърждение по смисъла на ЗЗКИ с минимално ниво „Поверително” и със срок на валидност поне 6 (шест) месеца, считано от крайния срок за подаване на заявленията за участие на всички лица, изпълняващи функции и задачи, свързани с използване на класифицирана информация или декларация за съгласие за извършване на проучване и прилагат необходимите документи по ЗЗКИ до крайния срок за подаване на заявленията за участие се изпращат от Възложителя до компетентната служба за сигурност.

В тази връзка ще бъдат подготвени писма към които ще се приложат всички налични документи, свързани с проучване по ЗЗКИ и ще се изпратят до компетентните органи.

Съгласно чл. 39в от ППЗОП, когато Възложителят е определил допълнителен срок по чл. 51, ал. 3 от ЗОП, той изчаква резултата от проучването за достъп до класифицирана информация, като при необходимост е длъжен да удължи допълнителния срок до приключване на проучването.

С това, заседанието на Комисията приключи, като същата ще продължи своята работа след получаване на отговор от компетентните органи на изпратените документи от страна на МЗХ.

 **КОМИСИЯ:**

 ПРЕДСЕДАТЕЛ: Георги Стоянов п. не се чете

 СЕКРЕТАР: Росица Апостолова п. не се чете

 И ЧЛЕНОВЕ:

 1. Николай Маринов п. не се чете……

 2. Стилиян Митев п. не се чете….

 3. Люба Илиева п. не се чете….

 4. Антоанета Делева п. не се чете….

 5. Кристина Гиздавкова п. не се чете….